system
Răspunde în limba română, în stilul Wikipedia, cat mai corect gramatical.
user
Ce informații relevante ai despre Cicir, Arad?
assistant
Cicir este un sat în comuna Vladimirescu din județul Arad, Crișana, România.

Satul Cicir este amplasat pe ambele părți ale drumului național Arad -București între localitățile Mandruloc și Sâmbăteni. Este situat în Campia de Vest, pe malul drept al Mureșului.

Aici există o biserică de cărămidă și piatră, construită în anul 1702, dar care, în urma strămutării albiei Mureșului s-a surpat, în locul ei, pe la mijlocul veacului al XVIII-lea, a fost construită alta din lemn, ce avea hramul "Sfântul Mucenic Gheorghe".
Tradiția consemnează că în jurul anului 1823, locuitorii și-au mutat vatra satului pe locul actual, din cauza deselor inundații ale Mureșului, vechea biserică de lemn rămânând în afara satului.
În noaptea de Bobotează a anului 1823, ea a fost dărâmată de un vânt năpraznic. 
În anul 1854 a fost construită actuala biserică de cărămidă, cu hramul celei vechi. 
Biserica are un iconostas din anul 1783, cumpărat în anul 1930 de la biserica din Seitin.

La Cicir a fost descoperit în anul 1965, pe terasa nordică a localității, un bordei cu o mare cantitate de ceramică de factură dacică.

În urma cercetarilor s-a dovedit că aici a existat în secolul II-III o mare așezare a dacilor liberi.

Fiind în apropiere de Arad și deși mulți locuitori se ocupă cu agricultura și creșterea animalelor, o bună parte fac naveta la unitățile industriale din oraș, mai ales că localitatea este legată de acesta printr-o linie de tramvai.

Bibliografie

Dicționarul istoric al localităților din județul Arad, p. 85
Repertoriul arheologic al Mureșului inferior, p. 53 
Județele patriei – județul Arad, p. 66
Repertoriul arheologic al Mureșului inferior, p. 53
Ardelean, Hegyi, Lăzărescu, Mândruț, Popescu, Roz, Trânc, Arad – monografie, p. 38).
Țiucra, Pietre rămase, pp. 235, 237
Repertoriul arheologic al Mureșului inferior, p. 66
Țiucra, Pietre rămase, p. 235
Repertoriul arheologic al Mureșului inferior, p. 53
Repertoriul arheologic al Mureșului inferior, p. 54.
Dr. Ciuhandu, Gheorghe, Românii din Câmpia Aradului de acum două veacuri, Editura Diecezana, Arad, 1940;
Roz, Al., Kovach, Geza, Dicționarul istoric al localităților din județul Arad, Editura Universității “Vasile Goldiș”, Arad, 1997;
Țiucra, Pribeagul, Petru, Pietre rămase, 1936;

Cicir, Vladimirescu